1. UVOD

Poštovani roditelji,

ova školska godina započinje po mnogočemu u izmijenjenim okolnostima. Zbog opasnosti od zaraze koronavirusom poduzete su sve mjere zaštite kako bi sigurnost vaše djece, učitelja i školskih zaposlenika, a posredno i Vas i Vaših obitelji bila na najvišoj mogućoj razini.

Kako bismo osigurali sve potrebne uvjete definirane [uputama](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf), bilo je nužno prilagoditi organizaciju rada škole. Također, pozivamo Vas da svi zajedno stvaramo sigurno okružje za Vašu djecu, tako da se i sami odgovorno pridržavate uputa i poštujete pravila škole.

1. MODEL RADA ŠKOLE

Rad škole bit će organiziran po modelu A.

*NASTAVA U ŠKOLI Model A podrazumijeva to da se svi učenici obrazuju u školi licem u lice uz pridržavanje epidemioloških uputa. Ograničenja su takve prirode da prostorni i kadrovski uvjeti omogućuju provedbu obrazovnog procesa u školi uz poštivanje epidemioloških mjera. Pretpostavka za to je pojačana osobna higijena, dezinfekcija ruku i poštivanje najvećega mogućega fizičkog razmaka kod učenika od I. do IV. razreda osnovne škole, a kod učenika od V. do VIII. razreda osnovne škole u učionicama osiguran fizički razmak od 1,5 m, odnosno u učionicama srednjih škola fizički razmak od oko 2 m između svih osoba (učenika i nastavnika). Ukoliko kod učenika od V. do VIII. razreda osnovne škole u učionicama nije osiguran fizički razmak od 1,5 m, odnosno u učionicama srednjih škola fizički razmak od oko 2 m između svih osoba (učenika i nastavnika), učenici i nastavnici obvezni su nositi maske. Za učenike koji spadaju u izrazito vulnerabilnu skupinu, o čemu nadležni liječnik izdaje potvrdu, kao i za učenike koji su odsutni iz škole jer su COVID pozitivni i koji su u samoizolaciji, nastava se organizira kao nastava na daljinu. Uz to, ukoliko tijekom izvođenja određenih oblika nastave (npr. izborne nastave, nastave stranih jezika, fakultativne nastave, dodatne i dopunske nastave, programa produženog stručnog postupka, nastave jezika i kulture nacionalnih manjina po Modelu C, pripremne i dopunske nastave hrvatskoga jezika za djecu koja ne znaju ili nedovoljno znaju hrvatski jezik i slično) nije moguće izbjeći fizički kontakt učenika iz različitih razrednih odjela, za te se skupine učenika nastava organizira kao nastava na daljinu. S obzirom na činjenicu da veći broj učenika u školi znači ujedno i veći rizik od prenošenja infekcija, za škole koje su do sada radile u jednoj smjeni, predlaže se rad u dvije smjene (prelazak rada u dvije smjene se ne odnosi na škole s vrlo malim brojem učenika u odnosu na prostorne mogućnosti škole, kao i one koje mogu osigurati preporučeni fizički razmak). O primjeni ovog modela odlučuje škola u suradnji s osnivačem i nadležnim lokalnim stožerom. U slučaju pogoršanja epidemiološke situacije na lokalnoj razini, o zatvaranju odgojno-obrazovne skupine ili razrednog odjela u pojedinoj školi ili pak određene škole u županiji odluku donosi ravnatelj škole u suradnji s osnivačem i nadležnim lokalnim stožerom o čemu ravnatelj istoga dana izvješćuje Ministarstvo.*

Kako ste i sami mogli pročitati: " *ukoliko tijekom izvođenja određenih oblika nastave (npr. izborne nastave, nastave stranih jezika, fakultativne nastave, dodatne i dopunske nastave, programa produženog stručnog postupka, nastave jezika i kulture nacionalnih manjina po Modelu C, pripremne i dopunske nastave hrvatskoga jezika za djecu koja ne znaju ili nedovoljno znaju hrvatski jezik i slično) nije moguće izbjeći fizički kontakt učenika iz različitih razrednih odjela, za te se skupine učenika nastava organizira kao nastava na daljinu."*

Prema tome, u našoj školi nastava na daljinu će se djelomično provoditi u razrednim odjeljenjima 4.a, 4.b, 5.a i 5.b za nastavu Njemačkog jezika i u pojedinim razrednim odjeljenjima za izbornu nastavu Vjeronauka. Ipak, zbog pedagoških opravdanja i ta bi se nastava barem djelomično odvijala u školi.

Na isti bi način bila organizirana izborna, dodatna i dopunska nastava za pojedina razredna odjeljenja.

Nastava redovnih predmeta odvijat će se u dvosatima, kada god je to moguće, a svako razredno odjeljenje imat će svoj zaseban prostor. Prostori koji će se dijeliti bit će između dviju skupine dezinficirani i provjetravani.

Prehrana učenika također će biti osigurana po svim mjerama zaštite HZJZ-a, ali upravo zbog striktnih pravila neće biti organizirana za učenike redovnih razrednih odjeljenja predmetne nastave (5.a, 5.b, 6.a, 7.a i 8.a).

Mliječni obrok ostaje kao mogućnost za sve učenike škole.

1. RASPORED POČETKA NASTAVE I RASPORED SATI

Učenici na nastavu dolaze neposredno pred sam početak nastave. Ne stoje u grupama kod prostora ulaska, obvezno je poštivanje distance i na vanjskom prostoru. Na prvi sat po učenike dolazi predmetni učitelj koji ima prvi školski sat.

ULASKOM u školu i dolaskom do svoje učionice **SVI** učenici se preobuvaju u papuče.

Isto tako predmetni učitelj koji ima zadnji školski sat u tom odjelu izvodi učenike do izlaza iz škole. Nema klasičnih odmora, odmor se provodi u učionici. Zabranjeno je grupiranje učenika.

Evidencija ulazaka učenika vodi se u razredima. U školu se ulazi u propisanom razmaku od 1,5 metara i isto tako se kreće po prostoru hodnika do svojih učionica.

Ruke na ulazu se dezinficiraju, prolazi se kroz dezo barijeru, pred učionicom se oblače papuče te se ruke operu sapunom i vodom. Izbjegava se zadržavanje i grupiranje. Ulazak/izlazak se odvija u fazama prema protokolu koji izrađuje škola.

**Raspored rada prvog nastavnog dana 7.9.2020.**

Učenici razredne nastave: 2.a, 2.b, 3.a, 4.a., 4.b razred: od 8.00 do 9.30

Učenici predmetne nastave: 5.a, 5.b, 6.a razred: od 9.00 do 10.30

Učenici predmetne nastave: 7.a, 8.a razred: od 9.15 do 10.45

Učenici od 1.c do 8.c razreda: od 10.00 do 11.30

Učenici od 1.e do 4.e razreda: od 10.45 do 11.45

Učenici od 5.e do 8.e i odgojne skupine: od 11.15 do 12.00

**Učenici 1.a i 1.b razreda u školu dolaze: 1.a u 17 sati, 1.b u 18 sati**

Ulaz učenika u školu je organiziran tako da svaki razredni učitelj dolazi po svoje učenike na ulaz u školu. Učenici ulaze u školu u propisanom razmaku te u pratnji i u skladu s epidemiološkim preporukama odlaze u svoje učionice. Izlazak iz učionica je na isti način i u pratnji razrednog učitelja, do izlaza iz školske zgrade.

**Učenicima i roditeljima je zabranjeno zadržavanje i okupljanje ispred školske zgrade.**

**Roditeljski sastanak za roditelje učenika 5.a, 5.b i 5.c održat će se u utorak 8.9.2020. u 18 sati ispred škole.**

**RASPORED RADA OD 8.9.2020.**

RAZREDNA NASTAVA

Učenici prvih i drugih razreda ulaze u školu na glavni ulaz. Učenici trećih i četvrtih razreda ulaze na ulaz s dvorišne strane.

Jutarnje dežurstvo za učenike razredne nastave počinje od 7.00 do 7.30.

Prihvat učenike i priprema za nastavu:

1.a, 1.b, 2.a, 2.b, 3.a, 4.a, 4.b razred je od 7.30 do 7.45. Početak nastave u 7.45.

Raspored sati

1. sat - 7.45 − 8.30

2. sat - 8.35 − 9.20

3. sat - 9.25 − 10.10

4. sat - 10.15 − 11.00

5. sat - 11.05 − 11.50

6. sat - 11.55 − 12.40

PREDMETNA NASTAVA

Početak nastave za učenike 5.a, 5.b i 6.a je u 8.50 (prihvat od 8.40). Učenici 5.a i 5.b razreda ulaze u školu na ulaz s dvorišne strane, a učenici 6.a razreda ulaze na glavni ulaz.

1. sat - 8.50 − 9.35

2. sat - 9.40 −10.25

3. sat - 10.30 − 11.15

4. sat - 11.20 − 12.05

5. sat - 12.10 − 12.55

6. sat - 13.00 − 13.45

Početak nastave za učenike 7.a i 8.a je u 9.40, prihvat od 9.30. Učenici 7.a razreda ulaze u školu na glavni ulaz, a učenici 8.a razreda ulaze na ulaz s dvorišne strane.

\* Nastava vjeronauka za učenike 7.a bit će organizirana u blok satu od 8.50 jednom tjedno. (Prihvat učenika je u 8.45)

1. sat - 9.40 − 10.25

2. sat - 10.30 − 11.15

3. sat - 11.20 − 12.05

4. sat - 12.10 −12.55

5. sat - 13.00 −13.45

6. sat - 13.50 − 14.35

Početak nastave za učenike u „C“ programima od 1. do 8. razreda

1.c - 7.45 - ulaz u školu u 7.30

2.c - 7.45 - ulaz u školu u 7.30

3.c - 7.45 - ulaz u školu u 7.30

4.c - 7.45 - ulaz u školu u 7.30

5.c - 8.00 - ulaz u školu u 7.55

6.c - 8.50 - ulaz u školu u 8.45

7.c – 9.40 - ulaz u školu u 9.35

8.c - 8.00- ulaz u školu u 7.55

Početak nastave za učenike u „E“ programima i odgojnim skupinama od 1. do 8. razreda

1.e - u 8.00 - ulaz u školu 7.45

2.e - početak nastave u 7.15

3.e - početak nastave u 7.15

4.e - početak nastave u 8.50 - ulaz u školu u 8.45

5.e - početak nastave u 8.00 - ulaz u školu 7.45

6.e - početak nastave u 7.15

7.e - početak nastave u 7.15

7f. - početak nastave u 8.00- ulaz u 7.45

8.e - početak nastave u 8.00 - ulaz u 7.45

I OS -početak nastave u 8.00- ulaz u 7.45

II OS -početak nastave u 9.40 - ulaz 9.30

Ulaz učenika u školu je organiziran tako da svaki razredni učitelj dolazi po svoje učenike na ulaz u školu. Učenici ulaze u školu u propisanom razmaku te u pratnji i u skladu s epidemiološkim preporukama odlaze u svoje učionice. Izlazak iz učionica je na isti način i u pratnji razrednog/predmetnog učitelja do izlaza iz školske zgrade. Učenicima i roditeljima je zabranjeno zadržavanje ispred školske zgrade i okupljanje.

Na isti način organiziran je PB i PSP, voditelji grupa učenike nakon završetka rada dovode djecu u ulazni hodnik škole. Učitelji dovode učenike u dogovoreno vrijeme kada ih roditelj preuzima.

Rad u PB odvija se do 16 sati, dežurstvo do 17 sati.

**RASPORED DOLAZAKA U BLAGOVAONICU**

**Blagovaonica 1**

11.15 − 11.30 – **3e**

11.35 − 11.50- **1b**

11.55 − 12.10- **2a**

12.15 − 12.30- **2b**

12.35 − 12.50- **3a**

12.55 − 13.10- **1 OS**

**Blagovaonica 2**

11.15 − 11.30 – **6e**

11.35 − 11.50- **1a**

11.55 − 12.10- **4a**

12.15 − 12.30- **4b**

12.35 − 12.50- **8f**

12.55 − 13.10**- 2 OS**

**Blagovaonica 3**

11.25 − 11.35- **4e**

11.40 − 11.50- **5e**

11.55 − 12.05- **7e**

12.10 − 12.20- **5c**

12.25 − 12.35- **7c**

12.40 − 12.50- **6c**

12.55 − 13.05- **8c**

**U SVOM RAZREDU**

**2C- 11.30**

**3C- 12.10**

**4.c- 11.45**

1. **UPUTE ZA RODITELJE ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD OSNOVNIH ŠKOLA U ŠKOLSKOJ GODINI 2020./2021.**

(**PO PREPORUKAMA HRVATSKOG ZAVODA ZA JAVNO ZDRAVSTVO I MINISTARSTVA ZNANOSTI I OBRAZOVANJA, ZAGREB, 24. 08. 2020**.)

Rad u školi (dalje u tekstu: ustanova) u sadašnjim epidemiološkim uvjetima, uz poštovanje ovih uputa, smatra se jednako sigurnim za učenike i zaposlenike kao i rad od kuće, odnosno ostanak kod kuće kada nisu na snazi mjere potpunog zatvaranja.

Preporuke :

***Važno je da roditelji prije početka nastavne godine osnaže i pouče dijete već od najranije dobi o važnosti pravilne higijene ruku, pravilnog postupanja kod kihanja i kašljanja, te obveznog pranja ruku nakon toga, važnosti fizičkog razmaka od drugih, iako je to kod nižeg školskog uzrasta teško.***

Poučite dijete da nepotrebno ne dodiruju površine ili predmete, koliko je to moguće i primjereno dobi, da ne dijele svoj pribor i stvari s drugom djecom/učenicima.

1. Roditelji ne prate učenika u školu ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje)
2. Ako im je izrečena mjera samoizolacije ili ako imaju saznanja da su zaraženi s COVID-19,
3. Ne dovode učenika u ustanovu ukoliko:

- ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje)

- ima izrečenu mjeru samoizolacije

- imaju saznanja da je zaražen s COVID-19.

1. Pri dolasku u školu vodi se evidencija ulazaka, raspored ulazaka u školu je klizno napravljen. Pri dovođenju učenika mlađe školske dobi ili djece s teškoćama u razvoju, roditelja i učenika dočekuje razredni učitelj.

**Ulazak roditelja učenika prvog razreda, kao i roditelja djece s teškoćama u razvoju**

Kada roditelj dovodi i odvodi dijete, roditelj ili druga osoba u pratnji djeteta može ući **iznimno** u školu ako se radi o učeniku 1. razreda osnovne škole (u skladu s odlukom ravnatelja npr. prvog dana škole) ili o učeniku s teškoćama u razvoju. U ustanovu može ući roditelj ili druga osoba u pratnji, kada dovodi i odvodi dijete s teškoćama, posebno ako zdravstveno stanje učenika to zahtjeva te ako učenik s teškoćama u razvoju nema osiguranu podršku pomoćnika u nastavi ili stručnog komunikacijskog posrednika koji umjesto roditelja uvodi učenika u ustanovu. Roditelj ili druga osoba u pratnji dovodi dijete u prostoriju u kojoj dijete boravi. Roditelj ili druga osoba u pratnji djeteta ulazi u školu tako da održava razmak od najmanje 1,5 m, a po mogućnosti 2 m u odnosu na sve druge osobe, dezinficira ruke na ulazu te izbjegava zadržavanje i grupiranje u školi. Malo duže zadržavanje (oko 15 minuta) moguće je samo kod prilagodbe djeteta na novu sredinu na početku uključivanja u ustanovu. U pratnji učenika uvijek je samo jedna odrasla osoba. Roditelj ili druga osoba u pratnji učenika **obavezno u ustanovi nosi masku** te bez maske ne može ući u ustanovu. U tom slučaju učenika preuzima djelatnik ispred ulaza u školu.

Postupanje učenika po ulasku u školu. Učenik prije ulaska u razrednu učionicu se preobuva i skida, pere ruke i odlazi u učionicu.

**Maske**

Maske su obavezne u sljedećim situacijama (mogu se koristiti platnene maske osim pod točkom 1):

1. Medicinske maske i viziri su potrebni učiteljima samo ako učenik razvije znakove bolesti tijekom boravka u ustanovi, dok je oboljelom učeniku potrebno osigurati masku (ako narušeno zdravstveno stanje učenika omogućuje nošenje maske). U tom slučaju učenik se izolira u zasebnoj prostoriji dok po njega ne dođe roditelj/staratelj, učitelj koji nadzire učenika treba koristiti vizir, masku i jednokratnu pregaču.

Po odlasku učenika iz škole, dezinficira se prostorija u kojoj je učenik bilo izoliran, zaštitna oprema se zbrinjava na odgovarajući način, a ruke se operu vodom i sapunom ili dezinficiraju, s time da se prednost daje pranju ruku vodom i sapunom.

2. kod potrebe za intimnom njegom učenika

3. kod komunikacije djelatnika (iako se preporučuje komunikacija između djelatnika prvenstveno na daljinu)

4. za roditelje i druge osobe kada je njihov ulazak u ustanovu nužan (preporučuje se da se roditeljski sastanci održavaju prvenstveno na daljinu)

5. u javnom prijevozu, uključujući organizirani prijevoz

6. za učitelje i nastavnike koji provode nastavu u kući učenika

7. za pomoćnike u nastavi, u ustanovama s posebnim programima za učenike s teškoćama u razvoju

8. za učenike od 5. razreda OŠ nadalje, učiteljima predmetne nastave/nastavnicima te stručnim suradnicima, ako se radi o ustanovi u kojoj je razmak u učionicama između svih osoba (učenika, nastavnika i dr.) manji od 1,5 m

9. učiteljima ostalih predmeta u razrednoj nastavi

10. učiteljima i svim drugim djelatnicima škole kod prolaska hodnikom i u drugim školskim prostorima

11. učiteljima predmetne nastave/nastavnicima te stručnim suradnicima i drugim djelatnicima škole u vrijeme kontakata s odraslim osobama

Maske se preporučuju svim drugim djelatnicima škole s kroničnim bolestima koje mogu dovesti do težih oblika bolesti COVID-19 ako im zdravstveno stanje omogućuje nošenje maske.

Maske je neophodno nositi pravilno, tako da cijelo vrijeme prekrivaju nos i usta. Djeca rane i predškolske dobi, učenici do četvrtog razreda osnovne škole (uključujući četvrti razred), kao i učenici s teškoćama u razvoju koji svladavaju posebne programe, ne nose zaštitne maske.

Učenici predmetne nastave obavezno nose masku pri ulasku i izlasku iz škole, kretanjem hodnicima te u učionici ako je razmak između ostalih učenika manji od 1.5 m.

**Mjerenje temperature**

Roditelji su dužni izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Učenici starije dobi sami mjere temperaturu. Učenici viših razreda mogu samostalno mjeriti tjelesnu temperaturu. Djeci rane i predškolske dobi, učenicima od 1. do 4. razreda OŠ, kao i učenicima s teškoćama u razvoju koji svladavaju posebne programe preporuka je da svaki dan prije odlaska u školu roditelj u djetetovu bilježnicu upiše vrijednost izmjerene temperature kod djeteta. Bilježnicu roditelj/dijete donosi sa sobom u ustanovu, a učitelj svakodnevno provjerava. Kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev, povraćanje) neophodno je djetetu u školi izmjeriti tjelesnu temperaturu. Ako učenici razviju simptome COVID-19 tijekom boravka u ustanovi, učitelji odmah obavještavaju roditelje/staratelja, koji u najkraćem roku trebaju doći po dijete.

**Potpora za učenike s teškoćama u razvoju**

Pomoćnik u nastavi, stručni komunikacijski posrednik ubrajaju se u ukupan broj osoba u odgojno-obrazovnoj skupini/razrednom odjelu. U odnosu na druge učenike i odrasle osobe u ustanovi, dužni su: pridržavati se svih pravila fizičke udaljenosti, dosljedno provoditi pojačanu osobnu higijenu, poticati na pojačanu higijenu i fizički razmak svih učenika.

Navedene osobe ne mogu održavati distancu između učenika s obzirom na prirodu posla te su dužni nositi masku dok stručni komunikacijski posrednik nosi vizir. Kod pomaganja učeniku pri održavanju osobne higijene koriste se jednokratne rukavice.

1. ZA KRAJ

Na kraju, još jednom Vam hvala što nam svojim povjerenjem prepuštate brigu, odgoj i obrazovanje Vaše djece. Također Vas molimo da nam budete suradnici kako bismo do kraja mogli ispoštovati sve preporuke, a istovremeno ostvariti najbolje odgojno-obrazovne rezultate. Vaš stav, odnos prema školi i propisanim mjerama te sam primjer Vašoj su djeci i nama izuzetno važni.

Za sva pitanja, sugestije i nedoumice stojimo Vam na raspolaganju.